**Zamestnanec obsluhy leteckého catering**

Letisko M. R. Štefánika – Airport Bratislava, a.s. (BTS) hľadá vhodného kandidáta na pracovnú pozíciu **ʺZamestnanec obsluhy leteckého cateringu**”. Ak máte chuť pracovať v atraktívnom leteckom prostredí a nabrať nové skúsenosti, pridajte sa do nášho tímu. Vašou náplnou práce bude:

*Informácie o pracovnej pozícii:*

* Miesto výkonu práce: Bratislava
* Termín nástupu: ASAP
* Druh pracovného pomeru: práca na zmeny v nepretržitej prevádzke
* Ponúkaný plat: 945€ / mes. brutto + príplatky za víkendy, sviatky a nočné zmeny

*Náplň práce:*

* Zabezpečiť komplexnú agendu služieb a činností súvisiacich s cateringom pre lietadlá
* Manipulovať s cateringovým vybavením ako aj cateringom do/z lietadla
* Zaistiť bezpečný prevoz po ploche letiska v špeciálnych letiskových mechanizmoch

V prípade, že sa u nás zamestnáte, poskytneme Vám potrebné zaškolenie a plnú podporu nielen v začiatkoch, ale aj počas ďalšieho pôsobenia u nás. Rozsah zaškolenia bude nadväzovať na Vaše predchádzajúce pracovné skúsenosti, schopnosti a zručnosti.

*Vhodný kandidát spĺňa nasledovné požiadavky*

* Ukončene stredoškolské vzdelanie s maturitou
* Vodičský preukaz skupiny „B“ a „C“
* Držiteľ preukazu na prácu s potravinami, tzv. „zdravotného preukazu“
* Zdravotná spôsobilosť
* Ochota a spôsobilosť pracovať na zmeny
* Trestná a poriadková bezúhonnosť
* Spoľahlivosť

*Zamestnanecké výhody, benefity*

* Príspevok na doplnkové dôchodkové sporenie
* Parkovanie a posilňovňa pre zamestnancov zdarma
* Možnosť využitia Multisport karty
* Referral bonus program
* Atraktívne a zaujímavé pracovné prostredie
* Výborný pracovný kolektív, ľudský a ústretový prístup

V prípade záujmu prosím zašlite Váš životopis v slovenskom jazyku e-mailom na adresu [kariera@bts.aero](mailto:kariera@bts.aero)

a do predmetu uveďte **„Zamestnanec obsluhy leteckého cateringʺ**. Do samotného e-mailu uveďte prosím aj nižšie uvedený súhlas so spracovaním osobných údajov. Váš životopis starostlivo posúdime. Vzhľadom na veľký záujem zo strany uchádzačov bohužiaľ nie je možné kontaktovať každého kandidáta osobne. Kontaktovať preto budeme iba vybraných uchádzačov, ktorí najviac spĺňajú požadované kritériá. Ďakujeme za pochopenie a tešíme sa na prípadnú spoluprácu.

Súhlas s evidenciou a spracovaním osobných údajov podľa Zákona č.18/2018 Z.z. a Nariadenia (EÚ) 2016/679:

V zmysle Zákona č.18/2018 Z.z. o ochrane osobných údajov a Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES o ochrane osobných údajov dobrovoľne súhlasím so správou, spracovaním a uchovaním mojich osobných údajov prevádzkovateľom Letisko M.R.Štefánika - Airport Bratislava, a.s. (BTS) uvedených v životopise a motivačnom liste a iných prílohách súvisiacich s hľadaním práce, ktoré som poskytol/poskytla vyššie uvedenej spoločnosti za účelom uloženia do databázy záujemcov o prácu pre hľadanie vhodného zamestnanca. Pri spracúvaní osobných údajov v žiadnom prípade nebude dochádzať k cezhraničnému prenosu do tretích krajín. Môj súhlas môžem kedykoľvek odvolať, inak súhlas zanikne po uplynutí 3 rokov odo dňa jeho udelenia.